Na osnovu člana 29 stav 2 Zakona o državnoj imovini („Službeni list CG“, br. 21/09 i 40/11), člana 38 stav 1 tačka 9 Zakona o lokalnoj samoupravi („Službeni list CG“, br. 2/18, 34/19 , 38/20, 50/22 i 84/22), člana 35 stav 1 tačka 9 i člana 38 stav 1 Statuta Opštine Nikšić („Službeni list CG - Opštinski propisi“, broj 31/18), Skupština opštine Nikšić, na sjednici održanoj \_\_\_\_\_\_\_\_2022. godine, donijela je

ODLUKU

o davanju na korišćenje poslovnog prostora u Vardarskoj ulici

Nevladinoj organizaciji "Mozaik Nikšić“

Član 1

Opština Nikšić kao nosilac prava svojine na nepokretnosti, daje na korišćenje bez naknade, Nevladinoj organizaciji"Mozaik Nikšić“, poslovni prostor, u Vardarskoj ulici, označen kao poseban dio 2, površine 30,00m2 u objektu broj 7, na katastarskoj parceli broj 1365/4, upisan u „V“ listu lista nepokretnosti broj 2772 KO Nikšić.

Član 2

 Poslovni prostor iz člana 1 ove odluke daje se u viđenom stanju, bez naknade, na period od jedne godine, uz mogućnost produženja vremena korišćenja do pet godina.

Nevladina organizacija„ Mozaik Nikšić“, poslovni prostor iz člana 1 ove odluke može koristiti isključivo za obavljanje djelatnosti za koju je registrovana i ne može raspolagati istim.

Nevladina orgnizacija „Mozaik Nikšić“ se obavezuje da o svom trošku izvrši opremanje prostora iz člana 1 ove odluke.

Ukoliko dođe do brisanja Nevladine organizacije„ Mozaik Nikšić“, iz Registra nevladinih organizacija, ista je dužna da poslovni prostor iz člana 1 ove odluke oslobodi od lica i stvari i preda ga Opštini Nikšić, bez prava na povraćaj eventualno uloženih sredstava.

Član 3

Pri korišćenju poslovnog prostora iz člana 1 ove odluke, Nevladina organizacija"Mozaik Nikšić“ je obavezna postupati sa dužnom pažnjom dobrog domaćina, čuvati poslovni prostor od oštećenja i uništenja, držati ga u urednom i ispravnom stanju, snositi troškove štete koja bi nastala njegovom nepažnjom za vrijeme korišćenja istog.

Troškove redovnog i tekućeg održavanja za vrijeme korišćenja poslovnog prostora iz člana 1 ove odluke dužna je da snosi Nevladina organizacija" Mozaik Nikšić“ i da ispunjava sve obaveze po osnovu komunalnih i dugih usluga (voda, struja i sl.).

 Član 4

Međusobna prava i obaveze između Opštine Nikšić i Nevladine organizacije" Mozaik Nikšić“ regulisaće se ugovorom, u skladu sa ovom odlukom.

Član 5

 Ovlašćuje se predsjednik opštine Nikšić da pod uslovima iz ove odluke zaključi ugovor na period od 1 godine, kojim će se bliže definisati međusobna prava i obaveze između opštine Nikšić i Nevladine organizacije **„**Mozaik Nikšić“.

 Nakon isteka Ugovora iz stava 1 ovog člana, predsjednik opštine Nikšić može produžiti vrijeme korišćenja ovog poslovnog prostora na period i pod uslovima iz člana 2 stav 1 ove odluke.

Član 6

Ova odluka stupa na snagu osmog dana od dana objavljivanja u „Službenom listu Crne Gore - Opštinski propisi“.

 Broj: 01-030-

 Nikšić, 2022.g

 SKUPŠTINA OPŠTINE NIKŠIĆ

 P R E D S J E D N I K

 Nemanja Vuković,s.r.

**O b r a z l o ž e nj e**

Pravni osnov za donošenje ove odluke je sadržan u članu 29 stav 2 Zakona o državnoj imovini („Službeni list CG“, br. 21/09 i 40/11) kojim je propisano da nepokretnim i pokretnim stvarima i drugim dobrima u državnoj imovini, na kojima određena svojinska ovlašćenja vrši opština, raspolaže nadležni organ opštine u skladu sa ovim zakonom i Statutom.

Članom 38 stav 1 tačka 9 Zakona o lokalnoj samoupravi („Službeni list CG“,br. 2/18, 34/19, 38/20, 50/22 i 84/22) propisano je da Skupština raspolaže nepokretnom imovinom, osim u slučajevima otuđenja imovinskih prava na nepokretnostima neposrednom pogodbom, utvrđenim zakonom kojim se uređuje državna imovina.

 Članom 35 stav 1 alineja 9 Statuta Opštine Nikšić („Službeni list CG - Opštinski propisi“, broj 31/18) određeno je da Skupština raspolaže imovinom, a članom 38 stav 1 Statuta opštine Nikšić propisuje se koje akte Skupština donosi u vršenju poslova iz svog djelokruga.

**Razlozi za donošenje**

Nevladina organizacija "Mozaik Nikšić“ obratila se predsjedniku Skupštine opštine Nikšić zahtjevom, za dodjelu prostora, u Vardarskoj ulici broj 7, za potrebe kluba osoba sa invaliditetom koji osnivaju po projektu „Social club Adapt“ za koje su dobili sredstva od Evropske unije kroz ReLOaD2 program koji sprovodi UNDP.

 Kako u zahtjevu navode, ovaj prostor je potreban NVO u cilju stvarnja kluba za osobe sa inavaliditetom na teritoriji opštine Nikšić, koji do sada nijesu imali. Klub bi bio mjesto okupljanja najmanje 35 osoba sa inavaliditetom, koji su do sada izrazili potrebu za ovom vrstom servisa, za njihovu lakšu socijaliazciju i mjesto na kome bi se izrodile mnobrojne ideje i akcije vezane za ovu vrstu stanovništva. Kroz projekat „Social club Adapt“ isti su obezbijedili sredstva za realizaciju brojnih aktivnosti u sklopu kluba, kao što su rekreativne (šahovske radionice, pikado i razne društvene igre), edukativni treninzi o pravima lica sa inavaliditetom, psihološke, sociookupacione i kreativne radionice (slikarstvo, film). Dalje planiraju da se u samom klubu zaposli i određeni broj lica sa invaliditetom. Takođe sa Opštinom Nikšić imaju potpisan Memorandum o saradnji, u kojem se između ostalog navodi da će Opština Nikšić i NVO Mozaik sarađivati na realzaciji projekta od zajedničkog interesa, posebno vodeći računa o poboljšanju položaja lica sa invaliditetom.

U postupku pripreme odluke, Direkcija za imovinu obratila se Sekretarijatu za kulturu, sport, mlade i socijlno staranje zahtjevom za mišljenje u vezi ustupanja poslovnog prostora, bez naknade , Nevladinoj organizciji „Mozaik Nikšić“.

U odnosu na podneseni zahtjev, ovaj Sekretarijat je aktom broj 08-032-675/22/1 od 06.12.2022.godine istakao značaj ove Nevladine organizacije, pa samim tim predložio da se istoj da na korišćenje bez naknade pomenuti poslovni prostor.

 Prostor koji je predmet odluke daje se u viđenom stanju, bez naknade, na period od jedne godine, uz mogućnost produženja vremena korišćenja do pet godina, koji se može koristiti isključivo za obavljajnje djelatnosti za koju je registrovana ova NVO i ista ne može raspolagati istim.

Nevladina organizacija „Mozaik Nikšić“ se obavezuje da o svom trošku izvrši opremanje poslovnog prostora iz člana 1 ove odluke.

Ukoliko dođe do brisanja Nevladine organizacije„ Mozaik Nikšić“, iz Registra nevladinih organizacija, ista je dužna poslovni prostor iz člana 1 ove odluke oslobodi od lica i stvari i preda ga Opštini Nikšić, bez prava na povraćaj eventualno uloženih sredstava.

Pri korišćenju poslovnog prostora koji je predmet ove odluke, Nevladina organizacija"Mozaik Nikšić“ je obavezna postupati sa dužnom pažnjom dobrog domaćina, čuvati poslovni prostor od oštećenja i uništenja, držati ga u urednom i ispravnom stanju, snositi troškove štete koja bi nastala njeno nepažnjom za vrijeme korišćenja istog, kao i da ispunjava sve obaveze po osnovu komunalnih i dugih usluga (voda, struja i sl.).

Odlukom se ovlašćuje predsjednik opštine Nikšić da pod uslovima iz ove odluke zaključi Ugovor na period od jedne godine, kojim će se bliže definisati međusobna prava i obaveze između opštine Nikšić i Nevladine organizacije "Mozaik Nikšić“ kao i da nakon isteka Ugovora predsjednik Opštine može produžiti vrijeme korišćenja ovog poslovnog prostora na period do pet godina.

Iz razloga gore iznesenih, a cijeneći činjenicu da je obaveza Opštine Nikšić da shodno članu 27 stav 1 tačka 16 Zakona o lokalnoj samoupravi („Službeni list CG“, br. 2/18, 34/19 , 38/20, 50/22 i 84/22) u skladu sa mogućnostima između ostalog pomaže rad humanitarnih i nevladinih organizacija za lica u stanju socijalne potrebe i lica sa invaliditetom, predlažemo da Skupština opštine Nikšić usvoji Predlog odluke o davanju na korišćenje poslovnog prostora u Vardarskoj ulici , Nevladinoj organizaciji "Mozaik Nikšić“.

 DIREKCIJA ZA IMOVINU

 DIREKTOR

 Radosav Urošević,s.r.